**Ministru kabineta noteikumu projekta “Grozījumi Ministru kabineta 2012.gada 21.augusta noteikumos Nr.568 “Noteikumi par iedzīvotāju ienākuma nodokļa deklarācijām un to aizpildīšanas kārtību”” sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | 2013.gada 6.novembra likums “Grozījumi likumā “Par iedzīvotāju ienākuma nodokli””.Saskaņā ar Ministru kabineta 2012.gada 26.novembra rīkojuma Nr.555 (prot.Nr.65 27§) “Par Koncepciju par mazo uzņēmumu nodokļa maksāšanas režīmu konsolidāciju un vienkāršošanu” 5.3.apakšpunktu, kas paredz Finanšu ministrijai izstrādāt un finanšu ministram sešu mēnešu laikā pēc likumprojekta “Grozījumi likumā “Par iedzīvotāju ienākuma nodokli”” spēkā stāšanās noteiktā kārtībā iesniegt Ministru kabinetā noteikumu projektu par grozījumiem Ministru kabineta 2012.gada 21.augusta noteikumos Nr.568“Noteikumi par iedzīvotāju ienākuma nodokļa deklarācijām un to aizpildīšanas kārtību” |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar 2013.gada 6.novembrī pieņemto likumu “Grozījumi likumā “Par iedzīvotāju ienākuma nodokli”” likums “Par iedzīvotāju ienākuma nodokli” ir papildināts ar 8.1pantu, kurā ir noteikts jauns ar iedzīvotāju ienākuma nodokli apliekams ienākums – ienākumam pielīdzināms aizdevums, kā arī šim ienākumam piemērojamā nodokļa likme un nodokļa maksāšanas kārtība, kā arī ir noteikta pārmaksātā nodokļa atmaksas kārtība gadījumos, ja pēc nodokļa nomaksas tiek veikta aizdevuma atmaksa.Likuma “Par iedzīvotāju ienākuma nodokli” 19.pants ir papildināts ar 2.1daļu, kurā ir noteikts minimālais nodoklis 50 *euro* tiem saimnieciskās darbības veicējiem, kuriem taksācijas gadā nav gūts ar nodokli apliekams ienākums no saimnieciskās darbības vai ja aprēķinātā nodokļa summa no saimnieciskās darbības apliekamā ienākuma nepārsniedz 50 *euro.*Likuma “Par iedzīvotāju ienākuma nodokli” pārejas noteikumu 94.punktā ir noteikts, ka no aplikšanas ar iedzīvotāju ienākuma nodokli atbrīvo 2014., 2015. un 2016.gadā saņemtās summas, kas izmaksātas kā valsts atbalsts lauksaimniecībai vai Eiropas Savienības atbalsts lauksaimniecībai un lauku attīstībai.Ministru kabineta 2012.gada 21.augusta noteikumos Nr.568 “Noteikumi par iedzīvotāju ienākuma nodokļa deklarācijām un to aizpildīšanas kārtību” nav noteikta kārtība, kādā aizpilda gada ienākumu deklarāciju gadījumos, kad ienākumam pielīdzināmam aizdevumam papildus pamatlikmei piemēro 22 procentu papildu likmi, kā arī nepiemēro neapliekamo minimumu un atvieglojumus, deklarācijas aizpildīšana, kad maksājams minimālais 50 *euro* nodoklis no saimnieciskās darbības, kā arī deklarācijas aizpildīšanas kārtība, ja nodokļa maksātājs saņem valsts atbalstu lauksaimniecībai vai Eiropas Savienības atbalstu lauksaimniecībai un lauku attīstībai, kurš nav apliekams ar iedzīvotāju ienākuma nodokli.Tādējādi nepieciešami grozījumi gada ienākumu deklarācijas veidlapā un tās aizpildīšanas kārtībā.Noteikumu projekta mērķis ir noteikt gada ienākumu deklarācijas aizpildīšanas kārtību:1) atbilstoši likuma “Par iedzīvotāju ienākuma nodokli” 8.1pantā noteiktajam gadījumos, kad nodokļa maksātājam ir jādeklarē ienākumam pielīdzināms aizdevums, kuram nepiemēro neapliekamo minimumu un atvieglojumus, kā arī, ja nodokļa maksātājs aizdevuma izsniegšanas dienā ir aizdevēja darbinieks, valdes vai padomes loceklis, un ienākumam pielīdzināmam aizdevumam papildus pamatlikmei 24 procenti (2014.gada ienākumam) piemēro 22 procentu papildu likmi. Lai minētos ienākumus varētu deklarēt, deklarācijas D11 pielikumam ir mainīts nosaukums no “Taksācijas gadā gūtie ienākumi, kuriem tiek piemērota samazināta nodokļa likme” uz “Taksācijas gadā gūtie ienākumi, kuriem nepiemēro neapliekamo minimumu un atvieglojumus”, kā arī D11 pielikuma 9.ailei mainīts nosaukums no “Maksājamais nodoklis” uz “Maksājamais vai pārmaksātais nodoklis”, lai varētu nodeklarēt pārmaksāto nodokli gadījumos, ja pēc nodokļa nomaksas tiek veikta aizdevuma atmaksa. Ņemot vērā to, ka atbilstoši likuma „Par iedzīvotāju ienākuma nodokli” 19.panta 5.4 daļai Valsts ieņēmumu dienests elektroniskās deklarēšanas sistēmā nodrošina, ka maksātājam ir pieejama deklarācijas aizpildīšanai nepieciešamā valsts informācijas sistēmās esošā informācija, tad Valsts ieņēmumu dienests Elektroniskās deklarēšanas sistēmā nodrošinās D11 pielikuma rindā norādāmā ienākuma aizpildīšanu automātiski gadījumos, kad par izsniegto aizdevumu aizdevuma devējs ir iesniedzis paziņojumu par fiziskajai personai izmaksātajām summām, saskaņā ar likuma „Par iedzīvotāju ienākuma nodokli” 17.panta vienpadsmitajā daļā noteikto pienākumu. Piemērojot likuma [17.panta](http://likumi.lv/doc.php?id=56880#p17) vienpadsmitās daļas 2.punktu, ienākuma izmaksātājs – komersants, individuālais uzņēmums (arī zemnieku vai zvejnieku saimniecība), kooperatīvā sabiedrība, iestāde, biedrība, nodibinājums, cita privāto tiesību juridiskā persona, nerezidenta pastāvīgā pārstāvniecība un fiziskā persona – saimnieciskās darbības veicēja, kas izmaksā fiziskajai personai ienākumus, kuri nav atbrīvoti no aplikšanas ar nodokli, bet no kuriem saskaņā ar likuma [17.pantu](http://likumi.lv/doc.php?id=56880#p17) nodoklis izmaksas vietā nav jāietur, līdz taksācijas gadam sekojošā gada 1.februārim iesniedz Valsts ieņēmumu dienestā paziņojumu par fiziskai personai izmaksātajām summām. Deklarācijas D11 pielikums ir jāaizpilda patstāvīgi fiziskajām personām, kuras guvušas ienākumu no tāda neatmaksātā aizdevuma, kas saņemts no nerezidenta vai fiziskās personas, kura nav reģistrējusi saimniecisko darbību un tai nav noteikts pienākums iesniegt paziņojumu par izsniegto aizdevumu Valsts ieņēmumu dienestā. Elektroniskās deklarēšanas sistēmā deklarācijas D11 pielikuma ailei „Nodokļa likme” Valsts ieņēmumu dienests izveidos katalogu ar iespēju izvēlēties piemērojamo likmi un pēc likmes izvēlēšanās nodrošinās pārējo nodokļa aprēķina aiļu automātisku aizpildīšanu;2)gadījumos, kad atbilstoši likuma “Par iedzīvotāju ienākuma nodokli” 19.panta 2.1daļai ir maksājams minimālais 50 *euro* nodoklis no saimnieciskās darbības, ja taksācijas gadā nav gūts ar nodokli apliekams ienākums no saimnieciskās darbības vai ja aprēķinātā nodokļa summa no saimnieciskās darbības apliekamā ienākuma nepārsniedz 50 *euro.* Lai minimālo nodokli no saimnieciskās darbības varētu deklarēt ar jaunām rindām ir papildināti deklarācijas D3 un D31 pielikumi, kā arī noteikta šo rindu aizpildīšanas kārtība. Ņemot vērā to, ka saimnieciskās darbības veicēji, kuri iesniedz deklarācijas D3 vai D31 pielikumu Valsts ieņēmumu dienesta elektroniskās deklarēšanas sistēmā, atbilstoši likuma „Par nodokļiem un nodevām” 15.panta pirmās daļas 3.punktā noteiktajam, tad Valsts ieņēmumu dienests elektroniskās deklarēšanas sistēmā nodrošinās attiecīgo D3 un D31 pielikumu rindās norādāmā minimālā nodokļa aprēķināšanu automātiski saskaņā ar likuma „Par iedzīvotāju ienākuma nodokli” 19.panta 5.4 daļu; 3) atbilstoši likuma “Par iedzīvotāju ienākuma nodokli” pārejas noteikumu 94.punktā noteiktajam, ka no aplikšanas ar iedzīvotāju ienākuma nodokli atbrīvo 2014., 2015. un 2016.gadā saņemtās summas, kas izmaksātas kā valsts atbalsts lauksaimniecībai vai Eiropas Savienības atbalsts lauksaimniecībai un lauku attīstībai, ir precizēta deklarācijas D3 pielikuma 01.4.rindas “Ieņēmumi no atbalsta lauksaimniecībai un lauku attīstībai” un 08.rindas “Neapliekamie ienākumi” aizpildīšanas kārtība. Ņemot vērā to, ka atbilstoši likuma „Par iedzīvotāju ienākuma nodokli” 19.panta 5.4 daļai Valsts ieņēmumu dienests elektroniskās deklarēšanas sistēmā nodrošina, ka maksātājam ir pieejama deklarācijas aizpildīšanai nepieciešamā valsts informācijas sistēmās esošā informācija, tad Valsts ieņēmumu dienests Elektroniskās deklarēšanas sistēmā nodrošinās D3 pielikuma 08.rindas aizpildīšanu automātiski;4) atbilstoši likuma „Par iedzīvotāju ienākuma nodokli” 24.panta trešajai daļai Latvijā aprēķināto nodokli samazina par summu, kas ir vienāda ar ārvalstīs samaksāto nodokli, ja šī nodokļa samaksa ārvalstīs ir apliecināta ar ārvalstu nodokļu iekasēšanas institūcijas apstiprinātiem dokumentiem, kuros uzrādīts apliekamais ienākums un ārvalstīs samaksātā nodokļa summa. Ministru kabineta 2012.gada 21.augusta noteikumos Nr.568“Noteikumi par iedzīvotāju ienākuma nodokļa deklarācijām un to aizpildīšanas kārtību” nav noteikta kārtība, kā tiek aprēķināts Latvijā maksājamais nodoklis, tādēļ papildināts noteikumu 17.9.apašpunkts ar paskaidrojošu teikumu, ka D11 pielikuma ailē norāda arī ārvalstīs samaksāto nodokli, kurš nepārsniedz 7.ailē norādīto Latvijā aprēķināto nodokli. Ņemot vērā, ka atbilstoši likumam „Par iedzīvotāju ienākuma nodokli” Latvijā aprēķināto nodokli samazina par summu, kas ir vienāda ar ārvalstīs samaksāto nodokli, tad situācijās, kad ārvalstīs samaksātais nodoklis ir lielāks par Latvijā aprēķināto, tas nevar veidot nodokļa pārmaksu Latvijā. Tādējādi, ja ārvalstīs samaksātais nodoklis ir lielāks par Latvijā aprēķināto, tad deklarācijas D11 pielikuma 8.ailē „Avansā samaksātais (ieturētais) nodoklis” norāda 7.ailē aprēķināto nodokli. Pamatojoties uz Ministru kabineta 2009.gada 3.februāra noteikumu Nr.108 “Normatīvo aktu projektu sagatavošanas noteikumi” 2.2.apakšpunktu, nepieciešams veikt grozījumus noteikumu 5.punktā, lai nodrošinātu vienotu juridisko terminoloģiju, atbilstoši likumā „Par iedzīvotāju ienākuma nodokli” lietotajai. |
| 3. | Projekta izstrādē iesaistītās institūcijas | Valsts ieņēmumu dienests |
| 4. | Cita informācija | Nav |

|  |
| --- |
| II. Tiesību akta projekta ietekme uz sabiedrību, tautsaimniecības attīstībuun administratīvo slogu |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Fiziskās personas, kuras iesniedz gada ienākumu deklarāciju un deklarē ienākumam pielīdzināmu aizdevumu vai aizdevuma atmaksu, lai aprēķinātu pārmaksāto nodokli, ja pēc nodokļa nomaksas tiek veikta aizdevuma atmaksa. |
| 2. | Tiesiskā regulējuma ietekme uz tautsaimniecību un administratīvo slogu | Saskaņā ar 2013.gada 6.novembrī pieņemto likumu “Grozījumi likumā “Par iedzīvotāju ienākuma nodokli”” likums “Par iedzīvotāju ienākuma nodokli” ir papildināts ar 8.1pantu, kurā ir noteikts jauns deklarācijā norādāmais ar iedzīvotāju ienākuma nodokli apliekams ienākums – ienākumam pielīdzināms aizdevums, kā arī šim ienākumam piemērojamā nodokļa likme un nodokļa maksāšanas kārtība, kā arī ir noteikta pārmaksātā nodokļa atmaksas kārtība gadījumos, ja pēc nodokļa nomaksas tiek veikta aizdevuma atmaksa. |
| 3. | Administratīvo izmaksu monetārs novērtējums | Informācijas sniegšanas pienākuma radīto izmaksu jeb administratīvo izmaksu sloga palielinājums uz 1000 fiziskajām personām, kas deklarē ienākumu ir 236,50 euro.C=(4,73x0,05)x(1000x1)= 236,50 euro C = (f x l) x (n x b), kurC – informācijas sniegšanas pienākuma radītās izmaksas jeb administratīvās izmaksas;f – finanšu līdzekļu apjoms, kas nepieciešams, lai nodrošinātu projektā paredzētā informācijas sniegšanas pienākuma izpildi (stundas samaksas likme, ieskaitot virsstundas vai stundas limitu ārējo pakalpojumu sniedzējiem, ja tādi ir);l – laika patēriņš, kas nepieciešams, lai sagatavotu informāciju, kuras sniegšanu paredz projekts (3 minūtes – deklarācijas D11 pielikuma aizpildīšanai vidējais laika palielinājums (3 min./60min.=0,05);n – subjektu skaits, uz ko attiecas projektā paredzētās informācijas sniegšanas prasības;b – cik bieži gada laikā projekts paredz informācijas sniegšanu (vienu reizi gadā).4,73 – vidējā stundas samaksas likme (Centrālās statistikas pārvaldes publiski pieejamā informācija par vidējo darba samaksu 2014.gada martā <http://www.csb.gov.lv/statistikas-temas/darba-samaksa-galvenie-raditaji-30270.html> ) |
| 4. | Cita informācija | Nav |

|  |
| --- |
| III. Tiesību akta projekta ietekme uz valsts budžetu un pašvaldību budžetiem |
| **Rādītāji** | **n-tais gads** | Turpmākie trīs gadi (*euro*) |
| **n+1** | **n+2** | **n+3** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets  | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets  | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar “+” zīmi) | X | 0 | 0 | 0 | 0 |
|  |  |  |  |
|  |  |  |  |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets  | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepie­ciešams, detalizētu ieņēmumu un izdevumu aprēķinu var pie­vienot anotācijas pielikumā): |  |
| 6.1. detalizēts ieņēmumu aprēķins |  |
| 6.2. detalizēts izdevumu aprēķins | Lai ieviestu Ministru kabineta noteikumu projektu “Grozījumi Ministru kabineta 2012.gada 21.augusta noteikumos Nr.568 “Noteikumi par iedzīvotāju ienākuma nodokļa deklarācijām un to aizpildīšanas kārtību”” izmaiņu realizācijai Valsts ieņēmumu dienesta informācijas sistēmās  pavisam nepieciešamas 64 cilvēkdienas, t.sk.:* Nodokļu informācijas sistēmai -  25 cilvēkdienas (izmaksas 9 098 EUR);
* Elektroniskās deklarēšanas sistēmai (EDS) - 27 cilvēkdienas (izmaksas 9 825 EUR);
* Datu noliktavas sistēmai (DNS) un VID Web servisu sistēmai (VIDWS) - 10 cilvēkdienas (izmaksas 3 639 EUR);
* Audita atbalsta informācijas sistēmai (ASIS) – 2 cilvēkdienas (izmaksas 758 EUR).
 |
| 7. Cita informācija | Nepieciešamais finansējums 23 320 EUR apmērā, lai veiktu minētās izmaiņas Valsts ieņēmumu dienesta informācijas sistēmās, tiks nodrošināts Valsts ieņēmumu dienestam 2014.gada – 2015.gada piešķirtā budžeta ietvaros un papildu finansējums netiks pieprasīts. Izmaksas tiks segtas no FM budžeta programmas 33.00.00 „Valsts ieņēmumu un muitas politikas nodrošināšana”. |

Anotācijas IV, V un VI sadaļa – projekts šīs jomas neskar.

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas | Normatīvā akta izpildi nodrošinās Valsts ieņēmumu dienests |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem. | Projekts šo jomu neskar |
| 3. | Cita informācija | Nav |

Finanšu ministrs A.Vilks

2014.07.17. 14:12

I.Bērziņa

67121810, Inese.Berzina@vid.gov.lv